ผมขาหักมานานถึง 4 เดือนเเต่กระดูกยังไม่ติดกัน #อายุ 14 ต้องดามแบบใหม่ เเล้วใช้เวลานานมั้ยครับถึงพอเดินได้หรือถอดเหล็กออก
สวัสดีครับ โดยปรกติ หากมีกระดูกขาหัก ก็ควรใช้เวลา 8-12 สัปดาห์ กว่ากระดูกจะสมานตัวกันโดยสมบูรณ์ แต่ถ้าหลัง 4 เดือนแล้ว กระดูกยังไม่ติดกันดี ก็เป็นไปได้ว่า กระดูกอาจจะเสียหายมากตั้งแต่แรก หรือการจัดเรียงกระดูกยังไม่ดีพอ จึงอาจจะใช้เวลามากกว่าปกติหลังผ่าตัดใหม่ ก็ขึ้นอยู่กับว่ากระดูกติดดีเพียงใด แต่โดยปรกติ แพทย์มักไม่ให้ลงน้ำหนักใน 2-3 สัปดาห์แรก และอาจพิจารณาให้ค่อยๆลงน้ำหนัก โดยมีไม้ค้ำยันช่วยอีกที แต่อาจจะเว้นช่วงนานกว่านั้นได้ ขึ้นอยู่กับการติดของกระดูกครับสำหรับเรื่องถอดเหล็ก โดยปกติต้องรอให้กระดูกสมานกันดีอย่างสมบูรณ์ก่อน แล้วรอไปอีกอย่างน้อย 18 เดือน ถึงจะพิจารณาผ่าตัดเอาเหล็ออกได้ครับในกรณีนี้ แนะนำให้ปรึกษากับแพทย์ผู้เชี่ยวชาญ เพื่อถามรายละเอียด ในช่วงติดตามอาการในครั้งต่อไปๆ จะดีที่สุดครับ